钦定古今图书集成/明伦汇编/氏族典/第496卷 > 郑安
## 钦定古今图书集成/明伦汇编/氏族典/第496卷 > 郑安

按《万姓统谱》：安字子宁，歙人。宋亡之二年，李世达叛，
孛术鲁驻兵，将屠焚城邑，民无所逃。安曰：“宋亡矣，使
民命尽灭于干戈可乎？”乃杖策伏军门言曰：“将军将
吊民止乱，亦殃民倡乱耶？生民何罪，陷此兵刃也。”许
之，使安宰歙邑，以服众心。安邑事一以抚救百姓，乡
人感德，立祠祀之。